«Бер ваҡыт беҙ өмәүиҙәр билдәләп ҡуйған әмир Хажжаждың үтә лә башбаштаҡлығынан һәм ҡанһыҙлығынан зарланып, Әнәс ибн Маликка килдек», — тип хәтерләр булған сәхәбәләрҙән Зүбәйер бин Һаҙи. — «Сабыр итегеҙ! — тине Әнәс. — Әле йәшәп ятҡан көндәрегеҙгә алмашҡа ниндәй генә замандар килмәһен, уның һуңыраҡ килгәне үтеп киткәндәрҙән дә яҡшыраҡ булмау ихтималы бар. Бындай хәл Ҡиәмәткә тиклем дауам итәсәк. Был һүҙҙәрҙе мин пәйғәмбәребеҙҙең үҙенән ишеттем», — тигән.